# TeX

### от Уикипедия, свободната енциклопедия

TeX (на гръцки: τέχ, началото на думата τέχνη - изкуство, наука) е компютърен език, за набиране на документи, особено популярен сред академичната общност, главно сред математиците, физиците и информатиците. Създаден е с две основни цели:

- Да се намери начин за подготвяне за печат на книга, който да е по силите на всеки, чието качество да е на професионално ниво
- Така подготвените документи да изглеждат по един и същи начин, в настоящия момент и в бъдеще, на един или на друг компютър.

Много хора приемат ТеХ като най-добрия начин за набиране на математически формули, но той сега се използва и за много други цели, най-вече под произодната му форма LaTeX или друг пакет от шаблони. В допълнение на това, TeX се разпространява безплатно.

## [редактиране] История

ТеХ е създаден от Даниел Кнут, който започва разработването на ТеХ в края на 70-те години на ХХ век, а първата версия излиза след 1978. Кнут е подпомогнат от Гай Стийл, който пренаписва ядрото на ТеХ, така че използва езика под операционната система ITL. Първата версия на ТеХ е написана на програмния език SAIL.

Втората версия, TeX82, излиза през 1982. Във версия 3.0, за пръв път се използва 8-битова система за сканиране на входа, така че в ТеХ вече могат да се въвеждат 256 знака. Оттогава и започва новата номерация на версиите на ТеХ: ако се вземат номерата на версиите, и се подредят в числова редица, то тази редица би била сходяща, с граница в равна на π. Версията от декември 2002 е с номер 3.141592, а към всяка следваща версия ще се добавят следващите десетични знаци на пи. С това авторът подчертава, че вече са необходими само малки корекции към продукта, който е в общи линии готов.

## [редактиране] Синтаксис и възможности

Командите в ТеХ обикновено започват с наклонена черта - \, а параметрите им се задават с големи скоби - { }. TeX познава гръцките букви, огромна част от математическите символи, може да прави матрици, поддържа автоматично номериране на главите и параграфите, на фигурите и цитатите от библиографията. Изходния код е в текстов формат, и може да се разглежда с произволен текстов редактор, така че текстът на документа се набира директно. Вмъкването на формула в текста става, като кода на формулата се огради с $, а ако формулата трябва да е на нов ред, тя се обгражда по този начин: \[ тук е формулата \]

## [редактиране] Примери

  Вижте също Уикипедия:TeX

Код | Резултат
    <math> $-b \pm \sqrt{b^2 - 4ac} \over 2a$ </math>
    <math> $\sum \left(F\right) = \int\omega_0 dt$ </math>
    <math> \[\left\ {\begin{array}{lllcr}
     \xi ' =&\frac{dx'}{dt'} = \frac{\xi + \epsilon}{1 + \epsilon \xi}\\
     \eta '=&\frac{dy'}{dt'} = \frac{\eta}{k(1 + \epsilon \xi)}\\
     \zeta '=&\frac{\zeta}{k(1 + \epsilon \xi)}
     \end{array}
     \right. \] </math>

## [редактиране] Източници

| Тази страница частично или изцяло, представлява превод на страницата „TeX“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

## [редактиране] Външни препратки

- TeXLive - дистрибуция на TeX
- MiKTeX - дистрибуция за Windows
- TeX и кирилица
- TeX User group

Взето от „http://bg.wikipedia.org../../../t/e/x/TeX_cfe6.html“.

Категория: Компютърни езици

##### Views

- Статия
- Беседа
- Текуща версия

##### Търсене

##### На други езици

- العربية
- Bosanski
- Català
- Česky
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- Українська
- Vèneto
- Tiếng Việt
- 中文